Alzacyjo – (fr. "Alsace", miym. "Elsass", al. "Elsàss") – regijōn administracyjny a gyszichtowo kraina we Francyji. Zajmuje 8 280 km² wiyrchu a na 2012 rok miyszkało sam 1 857 477 ludzi. Nojsrogsze miasto a stolica je Strasbourg. Alzacyjo je rozlygowano na pōłnocnym wschodzie Francyji, miyndzy Rynym a Wogezōma a je rozćōngńōno ze połednio na pōłnoc. Je potajlowano na 2 departamynty: Bas-Rhin na pōłnocy a Haut-Rhin na połedniu. We gyszichcie pora razōw przelazywała pode władza Francyji a Miymcōw. Kupa ludzi używo sam alzackij godki, kero je podano na miymiecko godka nale ze francuskim ajnflusym.